Tiwisi:Tasna n tiwisi
Ɣ umzwaru
Brrk-at ɣ tasna n tiwizi n Wikipidya s taclḥit, ɣid aɣ rad taft kraygat tɣawsa trit att tssnt iɣ trit ad tkcmt s Wikipidya taclḥit ad gis ttarat imgradn d ad tawst f tasanayt ad imqqurn. Ɣid aɣ ittili kullu mad izdin d tiwizi, rad gis taft mamnk ad ttarat imgradn, mamnk ad tn tsnflt, ad tn tsnulfut ...
Mac qbl ad akk tskrt yat ɣ ammas n Wikipidya taclhit iqqand ad zwar dark yili asmras ɣ ammas n Wikipidya. Iɣ ur t teṭṭaft nɣd ijla y-ak walli tn dark ikkan tzḍart ad skrt yan (win ljdid).
Skr Amiḍan
Amiḍan ur igi daṛuṛi bac ad ttarat nɣd ad tsnflt kra ɣ ammas n Wikipidya. Tzḍart ad tn kullu tskrt mqqar ur tkcimt s usmras, mac hann iɣ t tskrt rad iɣli lcode IP nnk dar middn, kraygat yan izḍar ad t iẓr, mayad izḍar ad ak iskr kigan n tmukrisin acku IP nnk iqqand ad t ur issn ta yan, iɣ tlkm gr ifassn n gar amud nɣd kran yan ur k iḥmiln, izḍar ad ak iskr ma mu nttini aritl. Ɣayn af bac ad tḥmut ixf nnk zɣ may-xccn ar-k nsisfiw ad tskrt asmras nnk tkcmt sis iɣ trit ad tskrt kraygat tɣawsa ɣ ammas n Wikipidya. S tɣarast ad rad iɣli i middn yism nna tgit ɣ usmras nnk ɣ udɣar n IP nnk.
Fad ad tskrt asmras-nnk ḍfṛ isurifn nɣ iɣarasn ad lli rad ak-mlɣ:
- Adr f uzday ad n « Kcm » nɣ « Skr asmras » lli rad taft ɣ uflla afasi n tasna nnk.
- Ara iwaliwn d ɣaylli ittyaran ɣ uḍṛiṣ iɛwjn.
- Skcm Ism n usmras nna trit ad dark yili
- Skcm Taguri n uzray (iqqan-k-id ad fllas tkʷtit mzyan acku rad tt sul tḥtajjat zɣ ɣid s lgddam)
- Tẓḍaṛt ad tskcmt ula ansa alikṭṛuni (e-mail) nnk iɣ trit, mayad ur igi daṛuṛi macc ar-k nsisfiw ad t-tskcmt (bac iɣ akkʷ tufit ixf-nnk tettut taguri n uzray-nnk, tẓḍaṛt ɣ-akud-ann ad trart asmras nnk s e-mail). Kud-nna tkmmlt asnflul n usmras-nnk, zayd kk-t-id rad gis taft yat tbrat tṣufḍ ak tt-id Wikipidya, adr f uzday lli gis illan bac ad tskrt asddid i usmras nnk.
- Sɣzn asddid n usmras nnk, adr f « Sɣzn » lli rad taft ɣ izddar n tasna.
Skcm aɣ dark
Fad ad didnɣ tkcmt ɣ ammas n twuri n Wikipidya s Taclḥit, ḍfr isurifn nɣ iɣarasn ad lli rad ak mlɣ:
- Kcm s usmras nnk: Iɣ t ur teṭṭaft ḍfar isurifn lli llan ɣ iggi n tirra ad
- Skcm ixf nnk d imaratn n Wikipidya s Taclḥit: add f
set Wp/shi as your test projectlli rad taft ɣ uẓlmaḍ nnk.
- Ara ism nnk d imaratn n Wikipidya s Taclḥit iɣ trit: rad tddut s tasna n imaratn n wikipidya taclḥit, tzaydt gis ism n usmras nnk.
- Sawl d naqc didnɣ: fad ad ifalki wikipidya ad nnɣ iqqand ad bdda yili umṣawaḍ gratnɣ d ad nsawl gratnɣ, mayad af nskr tasna n umsawal.
Skr asnfl
Fad ad tsnflt kra ɣ imgradn n Wikipidya s Taclḥit, ḍfr isurifn nɣ iɣarasn ad lli rad ak mlɣ:
- Kcm s usmras nnk (iɣ trit) : Iɣ t ur teṭṭaft ḍfar isurifn lli llan ɣ iggi n tirra ad.
- Ddu s tasna n umgrad nna trit ad tsnflt: sigglt ɣ udɣar lli ɣ nsigil imgradn.
- Add f « Snfl »: rast taft ɣ uflla afasi n tasna n umgrad
- Skr isnfal nnk: iɣ trit ad tsnflt kra nɣ trit ad tzaydt kran uḍṛiṣ i umgrad.
- Zayd iɣbula nnk: iqqand iɣ turit kra ad tzayd iɣbula n inɣmissn nna ɣin turit fad abda tɣumu lmisdaqya ɣ ɣaylli itillin ɣ wikipidya
- Bḍu isnfal nnk: kudnna tkmt isnfal nnk kullutn, add f « Bḍu isnfal ».
Hann a gma/ultma : Kudnna turit kra ɣ ammas n imgradn n Wikipidya s Taclḥit, iqqand ad ṣḥan lmaɛlumat ann d ad munn d iɣbula nnsn. Imɣarn n Wikipidya s Taclḥit ar bdda ḍufn may ttyaran ɣ imgradn. Iɣ tsugt ɣ tirra n kra ur iṣḥan nɣ turit kra ur igi neutre, zḍarn ak blokin, ɣ-akud-ann ur rad sul tizḍurt ad gis ttarat.
Iɣ ur tufit tasna nna f tllit, tzḍart ad t tsnulfut. Ẓr mad ittyuran ddaw as, ḍfar isurifn lli gis illan.
Snulfu kran umgrad
Llan kigan n isurifn bac ad tsnulfut kran umgrad amaynu, rad ak mlɣ xtalli akk gisn irxan, ḍfr isurifn lli rad ak mlɣ:
- Kcm s usmras nnk (iɣ trit) : Iɣ t ur teṭṭaft ḍfar isurifn lli llan ɣ iggi n tirra ad.
- Ddu s tasna tamzwarut nɣ tasna ad nit ula nttat: rat tafim yan template nna fllaɣ isrxayn tawuri.
- Ara prefix n wiki taclḥit: ɣilad sliɣ ur ta tkcm usnfar ad ɣ Wikipidya, ixṣṣa ḍaṛuṛi ad tarat
Wp/shiqbl yism n tasna.
- Ara yism n tasna nnk: ara kran yism igaddan ad, ad ur tettut ad t tarat s agmmay amaziɣ alatin, ad ur tettut ula ad tarat askkil amzwaru s majuscule.
- Ara amgrad nnk: ara ɣaylli s tn tkkit trit ad t tarat ɣ ammas n umgrad nnk
- Bḍu isnfal nnk: kudnna tkmt isnfal nnk kullutn, add f « Bḍu isnfal ».
Hak-inn ɣilad tsnulfut tasna nnk, iqqand ad ṣḥan lmaɛlumat lli gis turit d ad munn d iɣbula nnsn. Imɣarn n Wikipidya s Taclḥit ar bdda ḍufn may ttyaran ɣ imgradn. Iɣ tsugt ɣ tirra n kra ur iṣḥan nɣ turit kra ur igi neutre, zḍarn ak blokin, ɣ-akud-ann ur rad sul tizḍurt ad gis ttarat.
Iɣ trit ad tssnt mamnk ad ttarat amgrad ifulkin kk za tasna n tiwini n Imgradn ifulkin.
Tasniwin n Ayt Wikipidya
Isqsitn
- Manka s rad stiɣ tifinaɣ am ugmmay amzwaru ?
- Manka s rad araɣ amgrad ifulkin ?
- Manka s rad alsɣ yism i kran tasna ?
- Manka tga taɣarast n tirra n imgradn ?
- Tiwizi i tirra n imgradn
kab_Latn kab_Latn kab_Latn kab_Latn kea_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn eng_Latn kab_Latn kab_Latn kea_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn quy_Latn kab_Latn bos_Latn hrv_Latn kab_Latn kab_Latn